da da da da en da en da da da da da kn sv da da da en da da da da da nb
1 stk. Plakat 'En bygning vi rejser 1955 - Velfærdsstat' – Partibutikken
Denne plakat er 1 af 7 plakater, der er replika af den kunstneriske udsmykning i Socialdemokratiets gruppeværelse på Christiansborg udarbejdet af den danske kunstner Jacob Brostrup.
Plakaten er én af 7 der skildrer arbejderbevægelsens, Danmarks og Socialdemokratiets historie siden 1871.
Størrelse: 70 x 50 cm.
'En bygning vi rejser 1955 - Velfærdsstat'
Billedet skildrer tiden 1955-1970. I 1955 udgav Socialdemokratiet partihistorien 'En bygning vi rejser'. Titlen var lånt fra U.P. Overbys 'Socialisternes March', der havde enorm betydning i arbejderbevægelsens barndom. I 1950erne blev "bygningen" set som den velfærdsstat, der var under konstruktion. Folkepensionen - som blev vedtaget ved et bredt forlig i 1956 - var et forslag fra den socialdemokratiske etpartiregering under H.C. Hansen. Sammen med Hedtoft, Viggo Kampmann og Jens Otto Krag var han leder af et uafbrudt socialdemokratisk styre fra 1953-68. Børnehaver, hospitaler, skoler og parcelhuse skød op overalt i Danmark. Og godsejerstyrets gamle prestigeprojekt Vestvolden blev forvandlet til Vestskoven - et folkeligt rekreativt område. Da en borgerlig regering i 1968 kom til, var velfærdsstaten en så konsolideret del af Danmark, at den ikke blev afviklet - men tværtimod udbygget.
© 2022, Partibutikken Drevet af Shopify